cyanic-selkie/wikianc huggingface dataset:
Fritz Bauer (jurist)
Auschwitzprosessene
Bauers venn Thomas Harlan medvirket i Auschwitzprosessene til å fremskaffe skriftlige beviser mot de mistenkte. Bauer og Harlan brevvekslet hyppig i 1960-årene - 130 brev er bevart og arkivert i Fritz Bauer-instituttet i Frankfurt. Thomas Harlan var sønn av propagandafilmskaperen Veit Harlan. Den eldre Bauer var trolig en farsfigur for Thomas Harlan som var i konflikt med faren Veit Harlan og bekjempet det faren hadde medvirket til. Vaktene i Auschwitz var pålagt å se Veit Harlans propagandafilm Blod og gull.
Pågripelsen av Adolf Eichmann
I perioden 1957–1961 medvirket Bauer vesentlig til at Adolf Eichmann kunne pågripes og deretter tiltales for sine forbrytelser under holocaust. Bauer fikk i 1957 informasjon om Eichmanns mulige oppholdssted. Bauer stolte ikke på offisielle kanaler blant annet fordi han fryktet gamle nazister ville tipse Eichmann slik at han kunne stikke av. Bauer opprettet direkte og hemmelig forbindelse med Israels myndigheter. Bauer informerte blant annet Felix Shinnar, lederen av Israel-misjonen i Köln, om Eichmanns oppholdssted. Han deltok senere i samtaler i Israel med representanter for den Israelske regjering og Mossad..
Bauer ga Thomas Harlan tilgang til dokumentene fra Eichmann-saken samt utskrift av Willem Sassens interjuv med Eichmann (også kalt Argentina-dokumentene). Harlan skulle blant annet bruke materialet for å skrive bok om det «fjerde riket» (det ustraffede forbryterne fra nazitiden som gikk fritt rundt i Tyskland) og bistå sin venn Bauer i Auschwitzprosessen.
Bauers rettspolitiske syn
Bauer argumenterte for et en strafferett fokusert på gjerningspersonen (tysk: Täterstrafrecht) og han mente at naturrett burde gå foran positiv rett (rettspositivisme eller menneskapt, kodifisert lovgivning). Bauer mente at tyske juristers ubetinget lydighet for positiv lov reflekterte tyskernes underdanige holdning noe som i sin turn hadde lagt grunnlag for nazismen. Bauers juristkollegaer var samtidig klar over at nazistenes jurister også hadde vært tilhengere av en form for Täterstrafrecht og nazistene hadde også avvist rettspositivsme.
Formålet med Auschwitzprosessene
Bauer ønsket med Auschwitzprosessene å vise hvordan folkemordet skjedde ved å presentere holocaust som helhet. Bauer ønsket å opplyse den tyske befolkningen om den forferdelige konsekvensen av deres underdanighet for autoriteter.
Bauer mente at det fantes fire hovedtyper forbrytere fra nazitiden:
Til forskjell fra Daniel Goldhagen som mener at alle gjerningsmenn handlet ut fra samme grunnleggende motiv og ideologi, mente Bauer at gjerningsmennene ikke kunne settes i samme bås og at forskjellen mellom disse fire gruppene var avgjørende og med juridiske implikasjoner. Dersom de handlet fra ulike motiver, men produserte samme resultat, kunne de prinsipielt sett betraktes som helt utskiftbare ledd uten ansvar for egne handlinger. Bauer mente at rådende juridisk praksis ikke strakk til i behandlingen av arven etter nazitiden. Det var betydelig debatt om prinsippet om at gjerningsmennenes skyld skal vurderes utfra deres sinnstilstand var egnet til å fange særtrekkene ved holocaust. Bauer hadde generelt liten innflytelse på domstolenes praksis i mesteparten av etterkrigstiden. Størst innflytelse hadde jurister som mente at forbrytelser under nazistene måtte behandles som vanlige kriminelle handlinger der den enkelte gjerningsmanns motiver måtte bevises.
Bauer fremholdt tidlig at holocaust var statlig og byråkratisk utryddelse av en hel folkegruppe og som derfor ikke kunne håndteres innenfor den strafferettslige rammen for vanlige mord begått av individer for personlige motiver. Bauer mente at domstolene faktisk kunne anvende straffeloven av 1871 også på storskala mord som holocaust: Bauer argumenterte med at Auschwitz var en enhet og massemordet gjennomført der var en enkeltstående forbrytelse. Domstolen i Frankfurt var ikke enig med Bauer i at alle som medvirket i drapsmaskineriet i Auschwitz var skyldige i mord.
Strafferett og fengselsvesen
Bauer mente at straff skulle være preventivt og fremadskuende. Straffeforfølgelse av forbrytere fra nazitiden kunne ikke begrunnes med forbedring eller «resosialisering» av forbryterne eller med behov for å beskytte samfunnet: de tiltalte var fredelige og pliktoppfyllende menn som ikke utgjorde noen fare for omgivelsene. Bauer mente at rettsoppgjør med nazistene ville fungere preventivt ved at opplysning om nazistenes skrekkvelde skulle oppdra borgerne. Fremstilling av folkemordet i rettssalen skulle være en historisk, juridisk og moralsk lærdom for ettertiden. Bauer innså at rettsoppgjøret ville fungere oppdragende bare om rettssakene avdekket at de tiltalte hadde et valg og frivillig kunne avstå fra å delta i massedrapet.
Bauer tok fra 1950 til orde for et mer humant fengselsvesen, og noen av hans forslag ble tatt inn lov om straffefullbyrdelse (tysk: Strafvollzug) innført i 1976. På 1950-tallet var han langt forut for sin tid da han tok til orde for å styrke ofrenes rettigheter i straffesaker. Straks etter andre verdenskrig tok han til orde for å avskaffe det han anså som hyklerske og foreldete straffebestemmelser på det seksuelle området som han mente tilhørte privatlivet: Seksuell omgang utenfor ekteskap var en straffbar handling til 1969 og seksuell omgang mellom voksne menn ble avkriminalisert i 1994.
Rettsoppgjør etter holocaust
Bauer fremholdt at holocaust ikke var summen av mange enkeltstående mord og oppsplitting av holocaust i mange enkeltstående straffesaker ville gi en misvisende fremstilling av hva som egentlig skjedde. Bauer mente at Auschwitz-prosessen kunne vært en av landets raskeste rettssaker fordi det var enkelt å bevise hvilken forbrytelse som var begått: Alle som hadde bidratt til gjennomføring av massedrapet var skyldige i mord.
Bauer trodde at Auschwitz-prosessen i Frankfurt bare var begynnelsen på et større rettsoppgjør og han ønsket blant annet å stille gjerningspersonene fra T4 for retten. Bauer ønsket med Auschwitzprosessen og rettsforfølgelse av Eichmann å opplyse tyskerne og vise omverden at Tyskland både hadde ønske og evne til et oppgjør med nazitiden. Eichmann og andre gjerningspersoner var Bauer lite interessert i som individer, de var utskiftbare.
Mottakelse av Bauers ideer i samtiden
Det var lite akademisk interesse for Bauers publikasjoner i hans levetid og påvirket i liten grad tysk strafferett i etterkrigstiden. Bauer publiserte noen arbeider i fagtidsskrifter for jurister, mens mesteparten av hans publikasjoner var i dagsaviser, tidsskrifter for fagforeninger og i statsvitenskapelige tidsskrifter. Tyske strafferettsjurister anså ham stort sett som en «outsider». Bauer var opptatt av å opplyse allmennheten og hadde en mer litterær enn akademisk stil og siterte på grunnlag av sine brede kunnskaper Bibelen, fremstående filosofer og forfattere.
Bauer var jødisk og det kan ifølge Károly Bárd ha medvirket til hans rolle som outsider blant juristene: Jødene ble utestengt fra jussen etter at nazistene tok makten og antisemittismen overlevde krigen. Bauer hadde vært 13 år i eksil og kom tilbake til et land han ikke kjente.
Ettermæle
Et sitat av Bauer ga inspirasjon til opprettelse av et minnesmerke over ham, formet som toppen av et isfjell: «Du skal vite det, det finnes et isfjell og vi ser bare en liten del og den største delen ser vi ikke.» Sitatet er blant annet uttrykk for at av de 8 000 tyskere som deltok i Auschwitz under holocaust, ble bare 40 dømt. Offentlige steder har fått navn etter Bauer.
I forbindelse med markering av 50 år etter Bauers død 1. juli 2018 holdt forbundspresident Frank-Walter Steinmeier en tale. Markeringen var i Paulskirche i Frankfurt der den tyske nasjonalforsamlingen hadde sitt første møte i 1848 og der ble utkast til grunnlov utarbeidet. I 1949 fikk Forbundsrepublikken sin grunnlov (Grundgesetz) og demokratiet ble gjeninnført i Tyskland. Steinmeier fremholdt at det Tyskland trengte folk som Bauer for å gjøre landet til en republikk av demokrater. Bauer selv likte ikke å få betegnelsen «nazijeger». Ved 50-års minnet beskrev Die Zeit Bauer som en nølende og motvillig aktor. Bauer var i følge Steinmeier en lidenskapelig demokrat og en nøkkelfigur i det unge demokratiet. Bauer ville gjøre tyskerne immune mot et nytt tilbakefall i barbari.
Etter år 2000 kom fem dokumentarfilmer (inkludert Frtiz Bauer: Tod auf Raten, 2011) og dramafilmen The People vs. Fritz Bauer (2015) samt to tyskspråklige biografier om Bauer: Særlig Steinkes bok fra 2013 stimulert interesse for Bauer.
Trypanidius
Trypanidius er en slekt av biller som tilhører den artsrike underfamilien Lamiinae i familien trebukker (Cerambycidae).
Utseende
Middelsstore, lyst gråbrune trebukker med lange antenner. Dekkvingene har gjerne noen mørkere tegninger og er mye bredere enn pronotum. Pronoum har ofte en kort tann på sidene.
Levevis
Larvene lever i død ved.
Utbredelse
Slekten er utbredt i Mellom- og Sør-Amerika, fra Mexico i nord til det nordlige Argentina i sør, også på noen av øyene i Karibia.
Michael Aidan Courtney
Bakgrunn
Michael Aidan Courtney den yngste av Louis og Elizabeth Courtneys syv barn. Gikk på Clongowes Wood College, Clonfert Seminary, studerte i ett år ved University College Dublin, og forsatte så ved Irish College i Roma.
Prest
Han ble presteviet for bispedømmet Clonfert den 9. mars 1968. Han arbeidet i menighetssejelesorgen til 1973, deretter som kapellan til Tynagh mines mens han underviste ved St Raphael's College i Loughrea, og så som prest i Woodford. Han vendte tilbake til Roma i 1976 for lisensiat i kirkerett og doktorat i moralteologi og for å forberede seg til virke i Den hellige stols utenrikstjeneste ved Det pavelige diplomatakademi.
Rezza
Rezza er en kommune i Corse-du-Sud på Korsika.
Michael Aidan Courtney
Apostolisk nuntius, titulærerkebiskop
Pave Johannes Paul II utnevnte ham til apostolisk nuntius til Burundi og til titulærerkebiskop av Eanach Dúin den 18. august 2000. Han ble bispeviet den 12. november 2000 i St Mary of the Rosary Church i Nenagh av kardinal Francis Arinze, prefekt for Kongregasjonen for gudstjenesten og sakramentsdisiplinen, og biskopene John Kirby (Clonfert) og William Walsh (Killaloe) som medkonsekrerende.
Rezza
Galleri
<Gallery> Image:La Salincaccia 01.jpg| Image:Le Tretorre (vu de la Salincaccia) 02.jpg| </Gallery>
Michael Aidan Courtney
Apostolisk nuntius, titulærerkebiskop
Erkebiskop Courtney var instrumentell ved undertegnelsen i november 2003 av en fredsavtale mellom den burundiske regjering og den viktigste opposisjonelle hutu-gruppen. Han forberedte seg på offentliggjøringen av en utnevnelse til nuntius til Cuba, der han tidligere i sitt virke hadde etablert et varmt forhold til Fidel Castro.
Død og begravelse
I desember 2003, da erkebiskop Courtney var på vei tilbake til Bujumbura fra en prests begravelse, ble hans bil beskutt nær Minago, 50 kilometer sør for hovedstaden. Han ble rammet av skudd til hode, skulder og ben, og døde under kirurgi på La Prince Louis Rwagasore Hospital i Bujumbura. Han var 58 år gammel.
Burundis katolske erkebiskop Simon Ntamwana (Gitega) la skylden på de militante Forces nationales de libération (FNL), men FNL, en hutugruppering som som støttet novemberavtalen, nektet for dette og sa at Ntamwana burde forlate landet. Burundis armé attribuerte også angrepet til FNL, som svarte med å si at det var hæren selv som stod bak. De desember 2006 skrev det sørafrikanske ukemagasdinet The Southern Cross at erkebiskop Courtneys død var planlagt fra toppen, og impliserte den burundiske president Pierre Buyoya, som var fratrådt noen måneder før hendelsen.
Ruten som hans bil fulgte var Route National 3, som går langs Tanganyikasjøen mellom Bujumbura og Rumonge og var kjent for sin fare. I dagene rett før hendelsen var det harde sammenstøt mellom regjeringssoldater og opprørere. Det ble påstått å ha vært svært merkelig at hærens generalstab autoriserte en bil fra det diplomatiske korps å kjøre den under disse omstendigheter. Og det er ikke forklart hvordan regjeringen – som det ble åpstått ikke tillot diplomater å forlate hovedstaden for å reise til krigssoner alene – lot nuntien reise uten militær eskorte. På ettermiddagen 29. desember var veien utypisk helt øde. Videre ble ikke prelatens bil truffet av skudd fra av åsene, som det først ble sagt, men av en som skjøt fra gateplan. Videre var det bare nuntius som ble truffet: i hodet. Ingen av de andre som var med ham i bilen ble skadet. Videre ble msgr Courtney, alvorlig skadet, ikke reddet av en gruppe soldater som umiddelbart etter passerte langs samme vei. Til slutt ble han ikke ført til militærsykehuset i hovedstaden, det påstått eneste virkelig fungerende, men til den private klinikken i hovedstaden der han senere døde.
Drapet er uoppklart, og det er mulig at skytingen var uten relasjon til borgerkrigen i Burundi.
En mengde på 1500 deltok på en messe for erkebiskop Courtney den 31. desember, ledet av den apostoliske nuntius i Uganda, erkebiskop Christophe Pierre, som allerede var på diplomatisk oppdrag i landet. Den 3. januar 2004 ledet kardinalene Francis Arinze og Desmond Connell (Dublin), erkebiskop Seán Brady (Armagh), erkebiskop Giuseppe Lazzarotto (apostolisk nuntius til Irland), en koncelebrert begravelsesmesse i Nenagh. Forsvarsminister Michael Smith representerte den irske regjering ved messen og begravelsen.
Erkebiskop Courtney ble begravet i Dromineer på bredden av Lough Derg i County Tipperary, nær hans fødested Nenagh.
Ifølge hans bror var Michael Courtney den første pavelige nuntius som døde en voldelig død på fem hundre år.
August Clifton
August Bertrand Clifton (født 26. august 1881 i Tønsberg, død 15. februar 1955 på Teie) var en norsk skipsfører, sagbrukseier og politiker (H). Han var innvalgt på Stortinget fra kjøpstedene i Hedmark og Oppland fylker fra 1925 til 1927.
Han var sønn av skipsreder Hans Bruu Johannessen og Sofie Kathrine Nielsen. I 1910 tok han familienavnet Clifton. Clifton tok styrmannseksamen, og gikk Sjøkrigsskolen samt handelsskole i San Francisco. Han seilte i utenriksfart, og seilte for Japan under den russisk-japanske krig. Han giftet seg med Margit Fischer, datter av brukseier Fredrik Fischer på Gjøvik. Clifton forble vernepliktig sjøoffiser, men overtok svigerfarens dampsag og høvleri i 1917, og drev bruket frem til det gikk konkurs i 1927.
Clifton var medlem av Gjøvik bystyre fra 1919 til 1922. Fra 1925 til 1927 var han stortingsrepresentant for Høyre. Det meste av tiden satt han i Stortingets sosialkomité, men gikk til Stortingets skog- og vassdragskomite idet Worm Darre-Jenssen gikk inn som arbeidsminister i Ivar Lykkes regjering i 1926.
Fra 1928 var han styrmann og skipsfører på hvalfangstskuter. Under andre verdenskrig var han kaptein på MT «Fenris», som ble torpedert av den tyske ubåten «U 168» 21. februar 1944 i Det indiske hav. «Fenris» kom seg til Colombo, og ble reparert.
August Clifton var far til motstandsmannen Hans Clifton.
16. egyptiske dynasti
16. egyptiske dynasti var en herskerslekt som styrte regionen Teben i Øvre Egypt i rundt 70 år.
Dette dynastiet, sammen med femtende og syttende dynastier, er ofte kombinert under gruppebetegnelsen andre mellomepoke (ca. 1650-1580 f.Kr.), en periode hvor oldtidens Egypt ble delt mellom Øvre og Nedre Egypt (henholdsvis den sørlige og nordlige delen av landet) hvor det var ulike faraoer som styrte i Teben og hyksoskongene i det femtende dynasti som styrte fra Avaris.
Identifikasjon
Av de to versjonene av Manethos Aegyptiaca, er sekstende dynasti beskrevet av den mer troverdige Africanus (støttet av Syncellus) som «sauegjeterkongene» (det vil si hyksos-kongene), men av Eusebius som konger i Teben.
Ryholt (1997), fulgt av Bourriau (2003), i rekonstruksjonen av Turinopapyrosen, tolket en liste av konger basert i Teben som utgjør Manethos sekstende dynasti, skjønt dette er en av Ryholts «mest omdiskuterte og mest langtrekkende» konklusjoner. Av denne grunn har andre forskere ikke fulgt Ryholt og ser kun «utilstrekkelige» bevis for tolkningen av sekstende dynasti som basert i Teben.
Historie
Den vedvarende krigen mot femtende dynasti dominerte det kortvarige sekstende dynasti. Hærene til femtende dynasti erobret by etter by fra deres sørlige fiender, vant gradvis mer og mer av områdene til sekstende dynasti inntil de til sist erobret selve Teben. I sin undersøkelse av andre mellomepoke har Kim Ryholt foreslått at Dedumose I søkte om en fredsavtale i de siste årene av dynastiet, men en av hans forgjengere, Nebiryraw I, kan ha vært mer suksessfull og synes å ha hatt en periode med fred i sin tid.
Sult, som hadde plaget Øvre Egypt i løpet av trettende dynasti og fjortende dynasti, men det forverret også situasjonen for sekstende dynasti, særlig for tiden under og etter styret til farao Neferhotep III.
Faraoer
Fra Ryholts rekonstruksjon av Turinopapyrusen kan 15 konger nå bli navngitt, fem av dem opptrer i samtidige kilder. Mens de fleste av herskerne var sannsynlig basert i Teben, kan en del ha vært lokale herskere fra andre betydningsfulle byer i Øvre Egypt, blant annet Abydos, El Kab og Edfu. Ved styret til Nebiriau I, ble det riket som ble kontrollert av sekstende dynasti, strakte seg minst så langt nord som Hu og sør til Edfu. Ikke listet i Turinopapyrusen (etter Ryholt) er Wepwawetemsaf, som etterlot en stele i Abydos og var antagelig en lokal konge i Abydos-dynastiet.
Egyptologen Wolfgang Helck har imidlertid gitt en annen liste over herskere for sekstende dynasti:
Griffenfeldt Grevskab
Griffenfeld Grevskab var Norges annet grevskap opprettet 26. november 1673 da Tønsberg len og amt ble forlenet med Peder Schumacher Griffenfeldt som greve. Fra 1675 kalt Tønsberg Grevskab, og inndratt til fordel for kronen i 1676.
16. egyptiske dynasti
Faraoer
Følgende farao kan også ha tilhørt dette dynasti: Seneb Kay.
Griffenfeldt Grevskab
Grevskapet strakte seg fra Drammensfjorden i nord til Sandefjord i syd, og omfattet Sem, Stokke, Andebu, Nøtterøy, Borre, Svarstad, Hof, Botne, Våle, Ramnes og Sande hovedsogner med tilhørende annekser. Opprettelsen gav greven myndighet tilsvarende amtmannen i et amt, herunder retten til å utnevne alle sivile og geistlige embetsmenn (herunder fogder og dommere) som skulle tjenestegjøre innenfor grevskapet, og gav store skatte- og avgiftsinntekter fra lenet.
Rosazia
Rosazia er en kommune i Corse-du-Sud på Korsika.
Griffenfeldt Grevskab
Grevskapets setegård var Sem hovedgård som med tilliggende krongods i Tønsberg og Brunla len ble overdratt fra kong Christian V som stamgods, utstyrt med alle adelige friheter. Sem omfattet på denne tiden, foruten den opprinnelige Sem kongsgård, også flere omkringliggende avlsgårder, husmannsplasser og mindre eiendommer, som tildels tidligere var lagt inn under Sem, dels nå ble tillagt det fra Tønsbergs prostis jordegods.
Ballad of a Rock’n Roll Loser
Ballad of a Rock'n Roll Loser er et musikkalbum med Titanic, utgitt i 1975.
Medvindsturbin
Medvindsturbin er en type moderne vindkraftsturbin som kan benyttes for omdannelse av vindkraft til elektrisitet.
Vindmøller med tradisjonelle moderne vindturbiner har vindblader som roterer etter vinden som passerer på forsiden av turbintårnet. Medvindsturbiner derimot, roterer etter vinden på baksiden av tårnet, dvs vinden trekker forbi tårnet før den treffer vindbladene, som deretter roterer. En slik konstruksjon gjør at tårnet kan legges seg med vinden, hvilket gjør at konstruksjonen kan stives av med vaierstag på forsiden av tårnet. I tilfellet med vindmøller som flyter i vann, såkalte flytende vindmøller, vil en slik konstruksjon kunne redusere bølgekreftene og utmattingskreftene tårnet blir utsatt for, hvilket vil kunne gjøre konstruksjonen mer holdbar og øke levetiden.
Filippinergjøkdue
Filippinergjøkdue (Macropygia tenuirostris) er en fugl i duefamilien.
Tasso (Corse-du-Sud)
Tasso er en kommune i Corse-du-Sud på Korsika.
Tormod Ruud
Tormod Ruud er navnet til flere personer:
Endre Tvinnereim
Endre Meyer Tvinnereim (født 1972) er en norsk politiker og forsker innenfor klimaendringer. Han har tidligere arbeidet blant annet som analytiker innen kvotehandel i London.
Utdannelse
Tvinnereim fullførte i 2005 doktorgraden på Harvard University, med tittelen "Democracy in Europe's Regions: Party Competition, Government Accountability, and Citizen Satisfaction". Han hadde før den tid studert ved Columbia university og Universitetet i Bergen.
Politiker
Foran kommunevalget i 2011 i Bergen var Tvinnereim en av initiativtakerne bak en lokalliste som fikk navnet Byluftlisten. Formålet var å få gjort noe med den ekstremt dårlige luften i Bergen sentrum og de nærliggende områder om vinteren. Initiativtakerne mente at ingen av de eksisterende partier gjorde nok med dette problemet. Tvinnereim kom inn i Bystyret som eneste representant for denne listen. . Høsten 2014 meldte han seg inn i Arbeiderpartiet, og stod på deres liste til lokalvalget i Bergen i 2015. Han fortsatte bystyreperioden ut som bystyrerepresentant for Byluftlisten. . I perioden 2015-2019 satt Tvinnereim som bystyrerepresentant for Arbeiderpartiet i Bergen, og i februar 2020 ble han utnevnt som skolebyråd i Bergen. I februar 2022 annonserte Tvinnerheim at han ville gå av som skolebyråd i Bergen.
Forsker
Tvinnereim har stort sett forsket på luftforurensning og klimaendring, samt tilhørende kvotehandel. Han er for tiden ansatt ved Rokkansenteret. Se CV for ytterligere detaljer.
Amit Ivry
Amit Ivry (født 2. september 1989) er en israelsk svømmer som spesialiserer seg i butterfly. Hun representerte landet sitt i Sommer-OL 2012 i London, der hun ble slått ut i de innledende rundene på 100 meter butterfly.
Alliert med mørket
Alliert med mørket (originaltittel Wait Until Dark) er en amerikansk psykologisk thriller fra 1967, regissert av Terence Young. Audrey Hepburn spiller protagonistrollen som en blind hustru, mens Alan Arkin spiller antagonistrollen som en ondsinnet kjeltring. Richard Crenna, Jack Weston, Julie Herrod, og Efrem Zimbalist jr. har andre roller. Manuset ble skrevet Robert Carrington og Jane-Howard Carrington og er basert på skuespillet Alliert med mørket av Frederick Knott.
Filmen fikk god kritikk, spesielt for Hepburns rolletolkning. Filmkritiker Roger Ebert skrev at «Hepburn er nok for enkel og tillitsfull, og Alan Arkin (som en sadistisk morder) er ikke spesielt overbevisende i en overdrevet rolleskildring. Men det er noen fine, saftige terrorscener (blant annet det berømte øyeblikket når hver eneste ungdomsjente i kinosalen skriker), og etter en treg start forfører handlingen deg.» Hepburn ble nominert til en Golden Globe og Oscar for beste kvinnelige hovedrolle for rolletolkningen i filmen. Zimbalist ble nominert til en Golden Globe for beste mannlige birolle. Det amerikanske filminstituttet har kåret filmen til den 55. beste thrillerfilmen fra USA, og klimaksscenen på slutten ble kåret av TV-kanalen Bravo til tidenes 10. skumleste filmscene.
Handling
Fotografen Sam Hendrix (Efrem Zimbalist jr.) blir motvillig eieren av en dukke fylt med heroin når en ung kvinne gir den til ham på flyplassen. En kjeltring under navnet Mr. Roat (Alan Arkin) prøver å spore opp dukken, men Sam kan ikke lenger finne den. Mr. Roat iscenesetter en slags forestilling sammen med svindlerne Mike Talman (Richard Crenna) og Mr. Carlino (Jack Weston) for å finne dukken. De lurer Sam ut av hjemmet, slik at hans blinde kone Susy (Audrey Hepburn) er den eneste igjen til å beskytte huset. Talman later som om han er Sams gamle kamerat, mens Carlino later som om han er en politibetjent. Sammen skremmer de Susy for å få henne til å fortelle dem hvor dukken er. Når planen mislykkes, bestemmer Mr. Roat seg for å gå mer drastisk til verks.
Linoglossa
Linoglossa er en slekt av biller som hører til den store underfamilien småkortvinger (Aleocharinae) i familien kortvinger (Staphylinidae).
Utseende
Forholdsvis små (gjerne 2-4 millimeter lange), middels slanke kortvinger, kroppen nokså jevnbred. På farge er de ofte rødlige eller brunlige. Hodet er ganske bredt med nokså små fasettøyne. Pronotum er bredere enn langt, med rundede sider og hjørner. Dekkvingene er forholdsvis korte og har bakkanten tydelig innbuktet innenfor bakhjørnene. Føttene er fire-leddete.
Oscar K.
Ole Dalgaard (født 1950 i Fredericia) er en dansk forfatter, teater- og filmmann og barnebokforfatter, som i senere tid særlig skriver under psevdonymet Oscar K..
Irina Bespalova
Irina Bespalova (russisk: Ирина Николаевна Беспалова; født 31. mai 1981) er en russisk svømmer som spesialiserer seg i butterfly. Hun representerte landet sitt under Sommer-OL 2012 i London, der hun røk ut i de innledende rundene på 100 meter butterfly.
Oscar K.
Han samarbeider regelmessig med Dorte Karrebæk om barnebøker, som de hevder at hunden Oscar K. har ideene til. Det felles forfatterskap omfatter blant annet ''Biblia pauperum nova. Ny bibel for de fattige i ånden'' (2012) som ble nominert til Nordisk råds barne- og ungdomslitteraturpris 2013. Paret fikk Børnebibliotekarernes Kulturpris for 2009. Dette er en pris som tildeles for et samlet forfatterskap. Dalgaard skriver også underholdningsbøker for gutter i slukeralderen, i Mikkel-serien
På norsk finnes pr 2013 bare Shakespeares Hamlet (2011).
Ellen Gandy
Ellen Gandy (født 15. august 1991) er en britisk svømmer som spesialiserer seg i butterfly. Hun representerte landet sitt under Sommer-OL 2012 i London, der hun ble nummer åtte på 100 meter butterfly.
Campo Santo Teutonico
Campo Santo Teutonico, tysk Der deutsche Friedhof, offisielt offiziell Campo Santo dei Teutonici e dei Fiamminghi, er den tyske (og flamske) kirkegården i Vatikanet, anlagt i året 799.
Campo Santo Teutonico, som ligger på vatikansk ektraterritorialt områdde tett ved Peterskirken og i Vatikanets sørøstlige del, er et gravsted for tyske katolikker. Ifølge legenden skal Konstantin den store ha bragt jord fra Golgata hit. Utmed kirkegårdens indre murer kan man følge en korsvei.
I tilslutning til kirkegården er det en kirke, Santa Maria della Pietà, som stammer fra 1400-tallet. Dens bronsedører fra 1970-tallet er et verk av den tyske skulptøren Elmar Hillebrand.
Begrepet teutonico, som har vært i bruk fra de tidligste tider, favner videre enn det moderne Tyskland. slik at kirkegården var tiltenkt flere, tyskspråklige beboere av Roma og for eksempel pilegrimmer fra hele det tyske kulturområder, men som døde i Roma, fry vil si også folk fra det hele eller deler av det moderne Østerrike, Sydtirol, Alsace, Lorraine, Sveits, Liechtenstein, Luxembourg og Belgia; og fiamminghi favnet ikke bare flamlendere (i Belgia) men også nederlendere.
Britisk mesterskap i friidrett 2023
Britisk mesterskap i friidrett 2023 var det nasjonale mesterskapet i friidrett utendørs for utøvere fra Storbritannia. Mesterskapet ble arrangert fra 8. til 9. juli 2023 i Manchester i England.
10.000 meter ble arrangert som en del av det årlige stevnet Night of the 10,000m PBs.
Coronavirus Tech Handbook
Coronavirus Tech Handbook er en nettside bygd opp for å muliggjøre crowdsourcing av informasjon om koronaviruset SARS-CoV-2. Den var utviklet av Newspeak House, et hackspace for politikk i London.
Nettsiden ble lansert i mars 2020, og fungerer som en interlenket samling av dokumenter som kan redigeres av brukerne, noe som i praksis gjør den til en wiki.
Det uttrykre mål er å tilby:
"a space for technologists, civic organisations, public & private institutions, researchers and specialists of all kinds to collaborate on a rapid and sophisticated response to the coronavirus outbreak and subsequent impacts."
Kaiser Maximilian Lauf 2017
Kaiser Maximilian Lauf 2017 var den 2. utgaven av Kaiser Maximilian Lauf. Rennet ble arrangert 14. februar 2017.
Rennet var det fjerde rennet i Ski Classics 2016/17.
Sundagjøkdue
Sundagjøkdue (Macropygia emiliana) er en fugl i duefamilien.
Ye Olde Fighting Cocks
Ye Olde Fighting Cocks er en pub i St. Albans i Hertfordshire i England, cirka 35 km nord for London. Puben er en av flere puber som hevder at de er Englands eldste puber, og skal ha vært i kontinuerlig drift siden år 793. Puben var registrert i Guinness rekordbok som englands eldste, men denne rekorden ble fjernet i 2000 fordi nøyaktig alder er vanskelig å dokumentere.
Bygningen ble vernet i 1950. I februar 2022 gikk puben konkurs, etter at koronaviruspandemien, økte priser og økt skatt gjorde det vanskelig for dem å drive puben videre.
Referanser
<References />
Oxathres
Oxathres er en slekt av biller som tilhører den artsrike underfamilien Lamiinae i familien trebukker (Cerambycidae).
Utseende
Middelsstore, brune eller gråbrune trebukker med lange antenner. Pronotum er uten tenner på sidene, men bakhjørnene kan være litt framstikkende.
Levevis
Larvene lever i død ved.
Utbredelse
Slekten er utbredt i Sør-Amerika, fra Venezuela i nord til Bolivia og det sørlige Brasil i sør.
Anders Tjore
Anders Tjore (født 19. desember 1980) er en norsk sanger, musiker, arrangør og produsent. Han er vokalist, gitarist, bassist (på studioutgivelser) og co-låtskriver/produsent i bandet Montée, vokalist, låtskriver, multiinstrumentalist og produsent i bandet Turns og gitarist/vokalist, låtskriver og co-produsent i bandet The Apricot.
Tjore har medvirket som produsent sammen med Erlend Mokkelbost på utgivelsene «Signs of Fervent Devotion» (2011) og «Grace and Nuance» (2013) med bandet Rumble in Rhodos, utgivelsen «Lasse» (2011) og «Geir» (2011) med duoen Jaa9 & OnklP og på diverse remixer av blant annet Elvira Nikolaisen og Susanne Sundfør. I 2015 er han aktuell som arrangør/produsent og co-låtskriver for bandet Støv.
Tavera
Tavera er en kommune i Corse-du-Sud på Korsika.
Return of Drakkar
Return of Drakkar er et musikkalbum med Titanic, utgitt i 1977.
VM i friidrett 2017 – 20 kilometer kappgang menn
Øvelsen 20 kilometer kappgang menn ved VM i friidrett 2017 ble avholdt i London 13. august 2017.
Resultater
Øvelsen fant sted den 13. august klokken 14:19.
Karl Schorn
Karl Schorn (1803–1850) var en tysk historiemaler og sjakkspiller.
Malerkarriere
Schorn studerte ved Düsseldorfer Akademie, deretter i Antoine-Jean Gros og Jean Auguste Dominique Ingres' atelierer i Paris fra 1824 til 1827. Han fulgte med Peter von Cornelius til München, der han tok videreutdanning hos Heinrich Maria von Hess.
I 1832 bega Schorn seg til Berlin, og her gjorde han bl.a. enkelte historiske sjangermalerier, deriblant Kortspillerne. Etter en studiereise til Italia, vendte han tilbake til München i begynnelsen av 1840-årene.
Det karrieremessige høydepunktet kom da han ble utnevnt til professor ved Akademie der Bildenden Künste München i 1847.
Karl Schorn var gift med en søster av malerne Ferdinand og Carl von Piloty. Begge var elever av Schorn og kunstnerisk influert av ham.
Sjakkspiller
Mellom 1836 og 1840 var Schorn deltaker i Plejaden, en gruppe sju betydelige sjakkmestre i Berliner Schachgesellschaft som publiserte grunnleggende sjakkanalyser, spesielt innen åpningsteori. For Schorn selv var tanken om et vitenskapelig gjennombrudd i sjakkspillet fjern. Han ble regnet som en naturbegavelse (Naturalist), og var en respektert outsider i mesterkretsen rundt Ludwig Bledow.
Rustgjøkdue
Rustgjøkdue (Macropygia nigrirostris) er en fugl i duefamilien.
Omajademoskeen i Aleppo
Omajademoskeen (arabisk: (جامع بني أمية بحلب Jāmi‘ Bani Umayah Bi-Halab) eller Den store moskeen i Aleppo (arabisk: جامع حلب الكبير‎‎ Jāmi‘ Halab al-Kabīr) er den største og eldste moskeen i Aleppo i Syria. Den ligger i gamlebyen i Aleppo som er ført inn på UNESCOs liste over verdensarv.
Historie
I hellenistisk tid var stedet byens agora, og i kristen tid var det tomt for Sankta Helena-katedralen. Det første bygget ble reist under umajjadene. Det ble trolig fullført av Sulaymān ibn ʿAbd al-Malik, og kan ha blitt påbegynt av Al-Walīd I som ifølge tradisjonen skal ha brukt materialer fra en tidligere kirkebygning. Deres bror Maslama ibn Abd al-Malik kan også ha stått bak oppføringen. På grunn av etterfølgende ødeleggelser og gjenoppbygging/ombygging er ingenting igjen av det opprinnelige moskebygget. Restene av katedralen ble brukt av kristne lenge etter at moskeen ble bygget i katedralens kirkegård/hage. I 1124 ble restene av katedralen tatt over av Aleppos kadi og omgjort til madrasa som gjengjeldelse for korsfarernes fremferd mot muslimer.
På 1000-tallet kontrollerte Mirdasid-dynastiet byen og bygget en fontene med kuppel på gårdsplassn. Minareten ble reist i sultan Tutush Is regjeringstid. Abu'l Hasan Muhammad, den sjiaislamske kadi, sørget for å få minareten bygget. Minareten er delvis inspirert av senantikk arkitektur. Minareten ble utformet av den lokale arkitekten Hassan ibn Mukri al-Sarmani og er inndel i fire felt med ulikt innhold. Mesteparten av moskeens arkitektoniske og stilistiske element skriver seg fra Zangidenes og Ajjuibidenes periode. Moskeen brant ned i 1169 og ble endret fullstendig (med unntak av minareten) ved Nūr ad-Dīns gjenoppbygging. Senere ombygginger har i sin tur erstattet mesteparten av arbeidene utført under Nūr ad-Dīn.
Borgerkrigen
I oktober 2012 ble Omajademoskeen rammet under kamphandlinger mellom grupper fra Den frie syriske armé og Den syriske hæren under Den syriske borgerkrigen. Bashar al-Assad erklærte at moskeen skulle være reparert innen utgangen av 2013.
Opprørere inntok moskeen tidlig i 2013 og var midt i et område med intense kamper våren 2013. Opprørere og regjeringshæren var bare 200 meter fra hverandre. Under nye kamphandlinger i april 2013 ble minareten fra 1090 rammet av en granat og rasert. Øyenvitner antyder at det ikke nødvendigvis var et direkte treff som fikk den slanke minareten til å falle. Moskeens nordvestlige veggen ble også ødelagt. Regjeringshæren skyldte på opprørere, opprørerne skyldte på regjeringshæren. Opprørerne hadde forskanset seg inne i moskeene under kampene om Aleppo og moskeens vegger dekket av kulehull Snikskyttere holdt til minareten. Kuppelen i moskeen har også rast ned. Etter al-Assads regime gjenerobret området i desember 2016 foreligger planer om å gjenreise moskeen og andre sentrale historiske bygg i byen. Ramzan Kadyrov og Tsjetsjenia støtter gjenreisingen. Ifølge Haaretz står Putin bak Kadyrovs engasjement for moskeen og er et tiltak for å styrke Russlands nærvær i Syria. På grunnlag av fotodokumentasjon fra 2010 har minareten blitt rekonstruert digitalt i detalj.
Katharina Frogner Kockum
Kockum er utdannet ved musikkonservatoriet i Falun, Birka Folkhögskola og har solistutdannelse fra Kungliga Musikhögskolan i Stockholm og Mariefredsakademin.
I 2004 ble hun tatt ut til å representere Sverige ved 700-årsfeiringen av Lucia i Siracusa på Sicilia. I 2006 representerte hun Sverige som solist i Polen og opptrådte blant annet i Sal Leopoldina.
Diskografi
Album
Aleochandria
Aleochandria er en slekt av biller som hører til familien kortvinger.
Utseende
Nokså små (ca. 2 millimeter), gjerne litt brede, rødlige eller brunlige kortvinger.
Utbredelse
Slekten er utbredt i Afrika (Senegal).
Frankrikes ambassade i Oslo
Historie
Frankrike var blant de første land til å opprette diplomatisk kontakt med Norge etter selvstendigheten i 1905. Første ambassadør, Louis Delevaud, var på plass 4. november 1905.
Nettsted
Ambassadens nettsted har informasjon på norsk og fransk.
Ambassadebygning
Ambassaden holder til i en to etasjers nybarokkvilla som ble oppført i 1891 for H.A. Erichsen ved arkitekt Christian Reuter.
Ambassadørresidensen er i Drammensveien 80. Ambassaden disponerer også Inkognitogata 14.
LeCongolais
LeCongolais er en kongolesisk (DR Kongo) ukeavis publisert online av Nicolas-Patience Basabose (bosatt i Johannesburg) og redigert av Bentley Lumumba.
Skribentene er en sammenslutning av kongolesiske journalister innenlands og utenlands. Dens redaksjonelle linje i konflikten i Nord-Kivu er anti-rwandisk.
Turns
Turns er et norsk band som spiller progressiv popmusikk med elementer fra jazz, soul og rock. Bandet består av vokalist/gitarist/multiinstrumentalist, låtskriver og produsent/arrangør Anders Tjore, vokalist/gitarist/låtskriver Magnus Hængsle, saksofonist/keyboardist Harald Fagerheim Bugge, trompetist/keyboardist Are Reichelt Føreland, bassist Christian Engfelt og trommeslager Karim Sayed. Bandet har også i en periode inkludert pianist Erlend Slettevoll, saksofonist Kjetil Møster, saksofonist/bassklarinettist Lars Horntvet og trombonist Erik Johannessen, samt gitarist Marcus Forsgren.
De første årene inkluderte bandet bassist Kjetil Borge, trommeslager Joakim Thorkildsen og keyboardist Tore Waskaas, før Waskaas ble byttet ut med Magnus Hængsle i 2003. Bandet mottok gode kritikker for albumet Out i 2011, Dagbladets anmelder Eirik Kydland ga den en femmer på terningen.
Metalamia
Metalamia er en slekt av biller som tilhører den store underfamilien Lamiinae i familien trebukker (Cerambycidae).
Utseende
Middelsstore, brokete gråbrune, nokså kraftige trebukker. Antennene er omtrent så lange som kroppen. Pronotum er bredere enn langt, med en skarp pigg midt på hver sidekant, svart med gulhvite sidestriper av nedliggende hår. Dekkvingene er nokså jevnbrede, for det meste kledt med lyse, nedliggende hår, men også med noen svarte flekker og en blank, opphøyd lengderibber som løper parallelt med sømmen.
Utbredelse
Slekten er utbredt på New Zealand.
Donna Cruz
Donna Cruz (født 14. februar 1977 i Manila) er en filippinsk sanger og skuespiller.
Cruz' karriere begynte i 1988 med en seier i talentkonkurransen Bulili Bagong Kampeon. Deretter hadde hun en rask karriere som barnestjerne. Sin første platekontrakt inngikk hun som 13-åring, og debutalbumet Donna fikk status som dobbelplatinaplate i hjemlandet. Flere plateinnspillinger fulgte, og Habang may buhay (1995) ble firedobbel platina.
I 1991 opptrådte hun som filmskuespiller for første gang, og spilte i en rekke komedier. De best kjente filmene hun var med i (så langt/2014) var Muling umawit ang puso (1995) og Isang tanong, isang sagot (1997).
Ilaria Bianchi
Ilaria Bianchi (født 6. januar 1990) er en italiensk svømmer som spesialiserer seg i butterfly. Hun representerte landet sitt under Sommer-OL 2012 i London, der hun ble nummer åtte på 100 meter butterfly. Hun tok gull under kortbane-VM 2012.
I 2021 representerte hun Italia under Sommer-OL 2020 i Tokyo, der hun kom på 15. plass i semifinalen på 100 meter butterfly og ble utslått.
Domus Juridica
Domus Juridica er den største bygningen til Det juridiske fakultet ved Universitetet i Oslo. Den har adressen Kristian Augusts gate 17 og omfatter begge de to tidligere gatenumrene 17 og 19. Den ligger nord for Tullinløkka med Universitetsbygningene ved Karl Johans gate på motsatt side av Tullinløkka. Bygningen stod ferdig januar 2020. Den er i ti etasjer og omfatter 17 000 kvadratmeter. Fasaden er i rød teglstein og henspiller på gammelt håndverk. Bygget har rik kunstnerisk utsmykning, blant annet Steinar Haga Kristensens freske Et samfunnsornament i vestibylen.
Nathan Kress
Nathan Karl Kress (født 18. november 1992) er en amerikansk film- og fjernsynsskuespiller. Han er kjent for rollen som Fredward «Freddie» Benson i Nickelodeonserien iCarly, som han spilte i seks sesonger fra 2007 til 2012. Han var med i samtlige episoder av serien.
Domus Juridica
Historie
På adressen Kristian Augusts gate 17–19, der Domus Juridica står, stod det opprinnelig en bygård fra 1800-tallet som var barndomshjemmet til blant andre kvinnesaksforkjemperen Gina Krog; i folketellingen for 1865 bodde Gina Krog der sammen med sin mor og sin bror, jusstudent Fredrik Arentz Krog (senere høyesterettsadvokat og gift med Cecilie Thoresen); andre som bodde på adressen var godseier, trelasthandler og tidligere medeier i Berenberg Bank Henriette Wegner med barna Anna Henriette Wegner (senere førstelærerinne ved Nissens Pikeskole) og jusstudent George Wegner (senere høyesterettsadvokat), og hoffmarskalk Frederik (Fritz) Joachim Wedel Jarlsberg, overhoffmesterinne Juliane Cathrine Wilhelmine Wedel Jarlsberg og sønnen Fritz Wedel Jarlsberg (senere jurist og diplomat). Den opprinnelige bygården ble senere revet og det ble oppført en forretningsgård i 1939; bokhandelen Tronsmo bokhandel holdt til på gateplan fra 1973 til 2015. Bygården fra 1939 ble deretter revet for å gi plass for Domus Juridica.
Nathan Kress
Nathan Kress gjentok etter iCarly rollen som Freddie i én episode i Sam & Cat, før han senere spilte i katastrofefilmen Into the Storm (2014), som også gikk på kino i Norge. I tillegg har han spilt gjesteroller i TV-serier som House M.D., Drake & Josh, Zack og Codys søte hotelliv, CSI: Crime Scene Investigation og Hawaii Five-0. Han dukket også opp i en rolle i den tredje og siste sesongen av den populære web-serien Video Game High School.
I 2014 spilte Kress i serien Star Wars Rebels. Han spilte også i filmen Tell Me How I Die fra 2016, sammen med blant andre William Mapother og Ryan Higa.
Julia Svan
Julia Svan (født 20. februar 1993 i Vansbro) er en svensk tidligere langrennsløper. Hun konkurrerte for Vansbro AIK, og er datter av Gunde og Marie Svan. I februar 2017 valgte Svan å avslutte langrennskarrieren på grunn gjentatte skader og sykdom. Hun avsluttet karrieren med 15.-plass i Marcialonga 2017.
Quirsfeldia
Quirsfeldia er en slekt av biller som ligner smellere (Elateridae).
Utseende
En nokså liten (ca. 5 millimeter), smal, halvmatt svart råtevedbille med sagtakkede antenner (i alle fall hos hunnen). Oversiden er tett punktert og fint hårete. Hodet er forholdsvis lite og lett nedoverbøyd, fasettøynene ganske store. Antennene er 11-leddete, kamformede, omtrent så lange som hode + pronotum. Brystskjoldet (pronotum) er firkantet (rundet foran), omtrent så lang som bredt, med litt uttrukne bakhjørner. En tapp på forbrystet griper inn i en grop på mellombrystet og billene kan "smelle" med å brekke denne tappen ut av gropen, i likhet med smellerne. Dekkvingene er avlange, jevnbrede, så brede som eller litt smalere enn brystskjoldet. De har tydelige lengdestriper. Beina er temmelig korte og spinkle.
Utbredelse
Arten er utbredt i Brasil.
Eye of a Hurricane
Eye of a Hurricane er et musikkalbum med Titanic, utgitt i 1979.
Ludwig Bledow
Liv
Av yrke var Bledow matematikklærer ved Köllnisches Gymnasium i Berlin. Julius Mendheim, i sin tid den sterkeste sjakkspilleren i Berlin, oppfordret Bledow til å prøve seg på sjakkspillet. Fra 1835 ble Bledow regnet blant de ledende sjakkspillere i Tyskland og vant partier mot Bernhard Horwitz (1837), József Szén (1839), Carl Jaenisch (1842), Augustus Mongredien (1845) og andre. Han spilte også mot Adolf Anderssen, Henry Thomas Buckle og Aaron Alexandre.
Bledow var leder av Berlinerskolen, en krets sjakkmestre innen sjakklubben Berliner Schachgesellschaft. I året 1846 grunnla han Schachzeitung, men rakk bare å redigere første nummer før han døde. Publikasjonen, som senere ble omdøpt Deutsche Schachzeitung, var i over hundre år det mest betydelige tyske sjakktidsskriftet.
Bledows omfangsrike sjakkbibliotek ble kjøpt av Königliche Bibliothek i Berlin.
MedImmune
MedImmune, LLC, med hovedkontor i Gaithersburg i Maryland, er siden 2007 et datterselskap til Astra Zeneca og virker som konsernets globale forsknings- og utviklingsselskap for biologiske legemidler.
Det ble grunnlagt som Molecular Vaccines, Inc. av Wayne T. Hockmeyer, David Mott og Dr. James Young i 1988. I 1989 ble navnet endret til MedImmune, Inc.
Etter oppkjøpet i 2007 er det blitt ett av Astra Zenecas tre strategiske forsknings- og utviklingssentra og driver på med sykdommer i luftveiene, inflammatoriske og autoimmune sykdommer, kardiovaskulære og metabole sykdommwr; onkologi, neurovitenskap, og infeksjoner og vaksiner.
MedImmune produserer for den amerikanske regjering en vaksine i form av en nesespray mot Influensa A(H1N1)-pandemien 2009. Det ble godkjent for bruk USA den 15. september 2009 under betegnelsen Influenza A (H1N1) 2009 Monovalent Vaccine Live, Intranasal.
Greatest Hits Vol. 2 (Titanic-album)
Greatest Hits Vol. 2 er en samleplate med Titanic, utgitt i 1977.
Katerine Savard
Katerine Savard (født 26. mai 1993) er en canadisk svømmer som spesialiserer seg i butterfly. Hun representerte landet sitt under Sommer-OL 2012 i London, der hun røk ut i semifinalen på 100 meter butterfly.
Katerine Savard var med å kvalifisere laget til finalen som tok en 4. plass for Canada på stafettlaget på 4 × 200 m fri under Sommer-OL 2020 i Tokyo. Hun deltok også på 100 meter butterfly under lekene der hun kom på 15. plass i semifinalen og ble utslått.
Freyiola
Freyiola er en slekt av biller som ligner smellere (Elateridae).
Utseende
En nokså liten (ca. 5,5 millimeter), avlang, rødlig råtevedbille med trådformede antenner. Oversiden er tett punktert og fint hårete med oppstående hår. Hodet er forholdsvis lite og lett nedoverbøyd. Antennene er 11-leddete, trådformede, opp mot halvparten så lange som kroppen. Brystskjoldet (pronotum) er firkantet (rundet foran), bredere enn langt, med uttrukne bakhjørner. En tapp på forbrystet griper inn i en grop på mellombrystet og billene kan "smelle" med å brekke denne tappen ut av gropen, i likhet med smellerne. Dekkvingene er avlange, jevnbrede, så brede som eller litt smalere enn brystskjoldet. De har tydelige lengdestriper. Beina er temmelig korte og spinkle.
Lars Wessel Johnsen
Han var tidligere spesialrådgiver ved Teknologisk Institutt og var leder for Norsk Innemiljøorganisasjon 2001-2005. Etter utbruddet av legionærsyken i Stavanger 2001 (28 syke, 7 døde) advarte Wessel Johnsen mot at VVS-installasjoner, herunder kjøletårn, kunne være smittespredere. Under utbruddet av legionærsyke i Østfold 2005 (103 syke, 10 døde) var Wessel Johnsen særlig engasjert. I mai 2005 ga han gjennom oppslag i Aftenposten og VG beskjed om at utbruddet kunne vært unngått gjennom økt kontroll med VVS-installasjoner. I direktesendte TV-debatter med bl.a. helseminister Ansgar Gabrielsen og leder av sosialkomiteen John I. Alvheim ga Wessel Johnsen særlig påtrykk til en innskjerping av regelverket for å unngå oppblomstring av legionella i VVS-installasjoner. I løpet av få dager iverksatte daværende helseminister Ansgar Gabrielsen gjennom Sosial- og helsedirektoratet nye forskrifter mot legionella i Norge.
Har utgitt bøkene Inneklima - Praktisk kartlegging (Arbeidsmiljøforlaget 2001), Balansert risikostyring (Gyldendal 2005), Risikovurdering (Gyldendal 2009 og 2019) og Beretninger om Peter Wessel Tordenskjold og hans samtid (Wessel Forlag 2020).
Universitetet i Balutsjistan
Universitetet i Balutsjistan ble etablert i 1971 i Quetta, Balutsjistan, Pakistan. Universitetet har mer enn 6.000 studenter på en campus. Universitetet har 35 forskjellige linjer.